NETFLIXOVA SERIJA
Sretan ti 200. rođendan, Ameriko, iz kišnog Snohomisha.
Dobro došli na ljetni projekt filmskog kluba škole B. L. Ellis,
slavljeničko izdanje.
Možemo li opet?
Dužnosnici pozivaju stanovnike da na vrijeme dođu u park
ako žele imati dobar pogled na koncert i vatromet.
Za KPOC, ja sam Tully Hart.
Grozno. Mogu li još jednom?
Mogu bolje.
Znaš li koliko košta film?
Može još jednom.
Dobro.
Sretan 200. rođendan, Ameriko!
Hajde, Tully. Idemo još jednom.
Nisam očekivala ovakvo putovanje.
Nisam upoznala svog oca,
ali osjećam njegovu prisutnost tako kako nikad prije nisam.
Osjećam neki novi mir.
Zato, što god vas veže s vašom prošlošću,
nadam se da će vas ovo moje putovanje
nadahnuti da i sami pronađete ovakvu slobodu.
To je bio emocionalni isječak iz snažnog dokumentarca Tully Hart,
Otkrivanje Hartove.
U međuvremenu, nova stranica legendarne voditeljice, TullyHart.com,
pretvara se u pravi fenomen.
Nakon kontroverznog i naglog odlaska iz Sata za cure,
izgleda da se Tully Hart vratila na vrh.
Vratila na vrh?
-Nisam ni otišla. -To ti je glavno?
Nazvala te pravim fenomenom.
Sad si me podsjetila. Evo, od moje pomoćnice.
Raspored za sutrašnju zabavu, koja će također biti pravi fenomen.
Tull, pristala sam na malo okupljanje. Naručila si barku za vatromet?
Četvrti je srpnja! I moraš imati barku ako je iznad vode.
Plesni podij i DJ? Koliko će ovo koštati?
Bez brige. Ti sredi lokaciju, ja ću račune.
To nije lokacija. Ovo je moj dom.
Tvoj pogled na vodu kaže drukčije, a ja moram proslaviti.
Napokon sam razriješila to s ocem.
Lakša sam, sretnija sam.
Taj čudni osip pod pazuhom napokon je nestao.
Nije riječ samo o Četvrtom srpnju. Slavimo moju slobodu.
Drago mi je zbog tebe.
Riješila si problem, slobodna si i super za osip.
Napijmo se, Mularkey, i proslavimo.
Moram kod Johnnyja po Maru.
-Trebala bi ga pozvati. -Nema šanse.
Zašto ne? Zbog Calvina?
Ne. Bože, ne.
Samo se družimo. Nismo se ni poljubili.
Bože, s Johnnyjem je sve tako nezgodno.
Sigurno ima posla s Charlie.
Znaš što? Ne, u redu je.
Ovo je moja Deklaracija neovisnosti.
Idem dalje.
Dosta mi je plakanja za Johnnyjem.
Neovisna sam žena. Radit ću što želim. Kvragu. Moram ići.
Dobro.
-Kate, drago mi je! -Charlie.
Bok, mama.
Vidi ti njih dvije. Imate iste pletenice.
Vidjele smo u časopisu i isprobale.
Baš je zabavno. Kao blizanke!
-Idem po stvari. -Dobro.
-Radili smo i… -Pozvala sam se na večeru.
-On mi je jedini prijatelj u gradu… -I ja sam.
Da, jesi.
Hej, pa i ja sam!
Sutra organiziram proslavu Četvrtog srpnja, ako želiš doći.
Ti i Johnny, možete doći zajedno ili odvojeno.
Dođite kako god želite.
-Ili ako ne želite, nemojte doći. -To zvuči…
Ili ne. Bit će vatromet, ne znam hoće li biti preglasan ili… glasan.
Moj terapeut kaže da je dobro za mene
vratiti se u društveni život.
Ja sam za.
Kate Mularkey me pozvala na nešto.
Kad sam bila pripravnica, htjela sam biti dio klike Kate i Tully.
Usput, gledala sam njezin dokumentarac.
Sjajno.
-Vrlo dirljivo. -Kate ga je producirala.
Da. O, Bože. Tully je tako velikodušna.
Gdje ti je mobitel?
Bio je koma. Tata mi je kupio novi.
Što radiš? Šalješ e-mailove?
-Šaljem poruku Ashley. -Što je to?
Šalješ poruke s jednog mobitela na drugi.
Opa. Moderna tehnologija.
Ni ja nisam znao. Navodno je ovo novo.
A mi smo se oduševili kad smo dobili poziv na čekanju.
Točno. Djeca ovih dana neće znati bol zauzete linije.
Ili radost otkrivanja zvjezdice-69.
Fuj, mama!
Ne! Na telefonu.
Mularkey!
-Idemo mi. -Da.
Vidimo se sutra.
Hvala na pozivu.
Jedva čekam.
-Bok! -Bok.
Da.
To je bio najljepši stan koji sam vidjela.
Kao stan Demi Moore u St. Elmo's Fire.
Kad se uselimo,
moramo naručiti ogromni mural Billyja Idola s neonskom naušnicom.
Ne moramo.
Ne moramo ništa dirati. Već je savršen za nas.
Jedva čekam živjeti s tobom.
Napokon!
Gdje ste vas dvoje?
Johnny je imao proljev.
A ja sam ga vozila pa…
Znaš da sutra imam audiciju za vikend-voditelja.
-Da. -Fokusirajmo se.
Ovaj tekst je koma.
Pomoći ću ti. Samo idem po hotdog s Johnnyjem.
-Gladni smo. -Zar nisi imao proljev?
Zato sam sad gladan.
Nisi rekla Tully da ćemo živjeti zajedno?
Bila je tako nervozna zbog audicije. Samo želim pričekati da to završi.
Najbolje je to spomenuti prije dolaska kamiona za selidbu.
-Da, dobro. -Možemo li dobiti dva?
Kako ti i Danny podnosite konkurenciju?
Izbjegavamo se. Sjajno funkcionira.
Poznata mi je ta taktika.
On je poput mene
pa pretpostavljam da će se naljutiti kad mu preotmem posao iz snova.
Ali, čudno, mislim da će biti sretan zbog mene.
Čini mi se da navija za moj uspjeh.
-A ako on pobijedi? -To nisam čula.
A kad dobijem tu plaću voditeljice
napokon možemo preurediti stan kako smo razgovarale.
Idemo po valjke i kombinezone i bit će to kao filmska montaža.
O, da! Ne, to bi bilo zabavno.
-Jedva čekam. -Razmišljam i o autu.
-Da. -Nekom sportskom.
Možda crvenom.
Pogledaj. Kupila sam ti nešto. Sad ne moraš ići autobusom.
Volim autobus.
Pa, katkad možeš i autobusom.
-To je tvoj auto. -Ne želim auto, Tallulah.
Ali možeš me povesti.
Noge me ubijaju.
Moraš se presvući. Zabava počinje.
Nosim ovo.
Ali kupila sam ti novu haljinu koja odgovara mojoj.
-Da se odjenemo kao blizanke? -Napravila si pletenicu kao Charlie.
-Da, iz zabave. -Ovo bi bilo zabavno.
Ne. Ashley i ja nosimo majice na Evanescence.
Kao blizanke?
Ne, kao obožavateljice. Idemo na koncert sljedeći tjedan.
Kakav koncert?
-Idući tjedan. Rekla sam ti. -Ne, nisi. Tko ide s vama?
Neka od nas su četvrtaši.
-Dobar pokušaj, ali ne. -Ti si gora od Sadama Huseina!
Nismo razgovarali o toj haljini.
-Svi nosimo crveno, bijelo i plavo. -Da.
Koga briga za sranje-godišnjicu?
Thomas Jefferson bio je šupak.
-Pazi što govoriš. -Idi se presvući.
Ovo nije Amerika. Ovo je fašistička diktatura.
-Valjda su joj oni dani. -Valjda.
Nije smiješno, Seane.
-Bok! -Bok.
Pripremila sam salatu od krumpira.
Mislila sam da praviš voćnu salatu.
Pokušala sam. Pretvorila se u kašu.
-Oprosti. Imala sam krumpire. -Dobro.
Ne, u redu je. Dobro će nam doći.
Kako si otkad…
Misliš, otkad smo, znaš?
Dosta dobro. A ti?
Stvarno dobro. Čudno, čak i bolje. Bilo je zabavno.
Bilo je zabavno.
Htio sam te nazvati.
O, ne, znala sam da nećemo biti dečko i cura.
Drago mi je što smo to učinili, barem jednom.
I meni.
Jako drago.
-Prijatelji? -Svakako.
Dobro.
Moja će mama poludjeti.
A Eugene će svršiti u traperice.
Zadovoljila bih se poljupcem.
Ne mogu vjerovati da se još nisam ljubila,
a mama me drži za lutku.
Danas bi trebalo slaviti slobodu.
-Jesi li pozvala Brada? -On? Dosadan je.
Sad sam žena od karijere. Dečki su smetnja.
Službeno proglašavam neovisnost.
Gdje da ovo stavim?
-Zaguraj si je… -Bilo gdje na stol s hranom.
Nećeš valjda to nositi?
KPOC audicija za voditelja, prvi pokušaj.
Ovo je tako uzbudljivo. Naježila sam se!
Gle!
I ja. Ne znam za koga da navijam!
-Mislim, za Tully, naravno. Da. -Tully za tri, dva, jedan.
Dva afrička flaminga proslavila su Dan neovisnosti
iskoristivši jake vjetrove…
…za bijeg iz zoološkog vrta Woodland Park.
Vitke ptice…
…pobjegle su prije nego što su im čuvari podrezali krila.
Dvojicu bjegunaca opazio je
strastveni promatrač ptica u Birch Bayu.
Spasitelji su brzo izašli…
-Zbilja je dobra, zar ne? -I on je.
-Što? Jest. -Nije dobar kao ona.
-Vraćeni su… -U redu.
…u ptičarnik na vrijeme da uhvate vatromet.
Uživajte u vikendu. Uživajte u ostatku vikenda. Je li?
Uživajte u ostatku vikenda i poput slobodarskih…
Uživajte u ostatku vikenda,
i poput slobodarskih plamenaca,
ne dajte da vam podrežu krila.
Za KPOC, ja sam Danny Diaz.
Ovo je Tully Hart.
I gotovi smo!
Hej. Čovječe.
Čekajte.
Samo malo.
Mogu parkirati ovdje. Domaćica sam.
Vi ste Tully Hart.
Doista.
-Lijep auto. -Zar ne?
-Što radiš? -Nisi odjevena?
Jer sam krotila kuhare, DJ-e i ljude koji su postavljali podij.
Sad sam ja ovdje pa…
-Sat prekasno. -A ja mislila dva.
-Što je s autom? -To je dar. Za tebe.
Zašto bi mi kupila auto?
Kupila sam ga Cloud, ali nije ga htjela.
-Ni ja ga ne želim. -Zašto ne? Ovo je fantastičan auto.
Već imam auto, Berthu.
Ona je puna uspomena i udobna je,
sviđa mi se i ne bojim je se ogrebati.
I ne mogu prihvatiti dar od 60 000 dolara.
Koštao je 80 000.
Ne. Tully, ne. Ovo je ludo.
Pokušam učiniti nešto lijepo i velikodušno,
a svi se ponašaju kao da dijelim kutije govana.
Moram se odjenuti. Divlja si.
Kamo ćemo staviti čokoladnu fontanu?
Imamo čokoladnu fontanu?
Evo moje cure. To je kul majica.
-Mama me ne pušta na koncert. -Znala si da nemaš izgleda.
Kako god.
Barem Ashley dolazi večeras.
Pričaj! Daj mi detalje. Kakav je plan?
Nemam plan.
Trebaš plan. Ako joj želiš reći što osjećaš…
Ne želim je prestrašiti.
Ne. Definitivno ne. Polako, procijeni vibru.
Točno, mislila sam da će se možda, ako budemo same,
pod vatrometom, uz stazu blizu vode
dogoditi poljubac?
Vatromet je čaroban, istina je.
Nemoj reći mami. Sve učini čudnim.
Nema problema. Samo mi znamo.
Zaboravila sam koliko je ovo imanje ludo. Ne mogu vjerovati da si živio ovdje.
Znam. Svake večeri nakon posla,
pomislio bih: „Ne mogu vjerovati da živim ovdje.”
Tako tradicionalna.
Želim ti reći da sam dobila ponudu
da odem u Moskvu pisati članak za Atlantic.
To je fantastično! Čestitam.
Odbila sam.
Ne zbog tebe.
Ali pomalo i zbog tebe.
Volim biti ovdje.
Volim raditi s tobom i želim nastaviti.
Možemo nastaviti raditi na knjizi, slat ćemo si stranice.
Nisam na to mislila.
Bit ću otvorena, Johnny.
Znam da odlično surađujemo, ali ovo je očigledno i nešto više od toga.
Nije ti bilo lako, pa te nisam htjela forsirati,
ali čini se da ti sada ide mnogo bolje.
Ideš na terapiju, ti i Kate sjajno se nosite s razvodom.
Da.
To je istina.
Ne mogu poreći da nešto osjećam prema tebi.
Oduvijek.
Ponekad se čini da i ti osjećaš isto.
Ali ne želim nagađati pa… Ne moraš odgovoriti.
Ali razmisli o tome.
Ne možete parkirati ovdje.
Hej, Kate! O, ne, jesmo li uranili?
Bože, ne. Samo ja malo kasnim.
Obukla si kupaći ispod ispod… toga.
Zar ovo nije zabava uz bazen?
-Da se presvučem? -Ne, u pravu si.
Imamo bazen, možeš nositi što želiš.
Kao i svi. Danas slavimo slobodu.
Uđite i raskomotite se.
A cice… Ne „cice”, piće će svaki čas.
Ja ću samo…
Sranje.
Da, baš sranje.
Golemo sranje.
Zašto je Charlie došla polugola?
-Ovo je vila Playboy? -Nadala sam se da pretjerujem.
I kako ima obraza dovesti curu na zabavu svoje bivše žene?
Da, zar ne?
Tehnički, pozvala sam je,
ali sviđa mi se Charlie.
Ona je sjajna. Draga je.
Nisam tip osobe koja će mrziti drugu osobu
samo zato što ta osoba možda hoda
s tipom koji mi je slučajno bio muž. Nije me ni briga. Važna je sloboda.
Djeluješ slobodno.
Ali ova haljina je…
Reci da je super. Kupila sam je za danas.
Ugostitelj kaže da će kišiti i bit će katastrofa.
Dobro.
Sjedni.
Smiri se.
Rekla si da ti je važna sloboda. Pusti sad vrijeme.
Složit ću ti odjeću
koja će biti tvoja Deklaracija neovisnosti.
Samo… Čovječe!
Nije zdravo toliko se brinuti.
Dobro sam. Alfred E. Neuman.
„Što? Ja zabrinut?”
Točno. Gle, ljubit ćeš se pod vatrometom kao što se nadaš.
Kako si znala da to želim?
Jer sve ljudske žene žele da ih poljube pod vatrometom.
Lisa-Karen, želiš li se ljubiti pod vatrometom?
Ne, ali hvala na pitanju.
I evo nas.
Dvjesto godina.
Da, kao… Dvjesto godina Amerike, ludnica.
Da.
-Sranje. Oprosti. -Ne. U redu je.
Glupa ograda.
Jesi li vidio Vlak slobode kad je prošao…
Jako se dobro ljubiš.
Drago mi je što me Tully odbila.
Završio sam s pravom curom.
Što?
Pozvao sam je van, ali ona je odbila.
Rekao je da pozovem tebe.
Nisam htio, ali drago mi je da jesam
Seksi si, znaš?
Prije to nisam vidio, ali sad shvaćam.
Hvala.
Pospem smrvljenim čipsom
i pečem na 350 oko 20 minuta.
Zvuči sjajno za naporan utorak.
Bruce i ja smo na grejp-dijeti.
Mrzi je, ali ne može varati
jer ne zna upaliti pećnicu.
-Idem po još punča. Želiš li? -Ne, ne pijem.
Ni ja. Osim radnim danom i vikendom iza šest.
Misli na šest ujutro.
Bunny! Ne budi zločesta.
Dorothy, jesu li te tjerali na alkoholne sastanke u zatvoru?
Kad nisam izrađivala registarske tablice ili improvizirane bodeže.
Ne slušaj je. Voli suditi.
Ali ja ne.
Tražim neke posebne tablete za mršavljenje.
Znaš na što mislim?
Nema ih u ljekarni,
ali možda poznaješ nekoga tko ima veze.
Oprosti, ne mogu ti pomoći.
O, Bože.
Vrhunski obavljeno.
-Bila si sjajna. -Ne bih uspjela bez tebe.
To je bio timski rad.
Neuredna sam? Izgledam li kao da sam se seksala?
-Svakako! -Košulja ti je krivo zakopčana.
Sranje.
-Ti izađi. Donesi nam piće. -Da.
Ja ću izaći za nekoliko sekundi.
-Da. -Spasit ću nas od tračeva.
Dobra odluka.
Čekaj.
Bok.
Živjeli!
Slave li Australci Četvrti srpnja?
Da, ali zovemo to četvrtkom.
Ima li vatrometa?
Kad smo kod toga, hoćemo li otići u park i uhvatiti mjesto?
Da, može. Lud sam za vatrometom. Idemo!
Pričekat ću Tully pa se vidimo.
Kul. Ideš li ti sad, Johnny?
Ne, u redu je. I ja ću pričekati Tully.
-Zvuči dobro. Sačuvat ću ti mjesto. -Može.
I tebi, Kate.
-Ajme. -Ne počinji.
-Nije je briga što postojim. -Rekla je da će ti čuvati mjesto.
Mene je briga što postojiš i zato ću živjeti s tobom.
Jedva čekam.
-Rekla si Tully? -Ne još. Večeras ću. Kunem se.
Dobro, jer smo potpisali ugovor na godinu dana.
Iako ne vidim kako bismo uopće poželjeli otići.
Imamo sve što trebamo.
Ne baš sve. S vremenom ćemo trebati više prostora.
Ne, ima dvije kupaonice!
To je baš dekadentno.
Da, ali za djecu.
Imamo dodatnu spavaću sobu, imamo mjesta za prvo,
ali realno, tko želi imati više djece u potkrovlju?
Možda bi nam pomogli kreveti na kat.
Ili obični kreveti.
Ne moraju biti na kat. Ne voliš krevete na kat?
Nemam ništa protiv kreveta na kat kao takvih…
Rekla si prvo dvoje?
Razmišljala sam o četvero,
ali to nije nužno. Pristat ću na troje.
To je magičan broj,
iako uvijek netko ostane izostavljen.
Može i dvoje,
osim ako drugi ne budu blizanci.
Jedno možemo dati, ali to je tužno.
Ili jedno?
Želiš jedno dijete, zar ne?
Nikad nismo razgovarali o ovome, Mularkey.
Mislio sam da me toliko poznaješ da znaš
da je maksimalan broj djece koji želim imati nula.
Ali ti mene poznaješ dovoljno da znaš da želim djecu, množina.
Trebala bih biti mama.
Valjda nisam ni razmišljao o tome.
Znaš da se ne želim ženiti. Razgovarali smo o tome.
Ali djeca su drugo. Mislila sam da svi žele…
Ne svi.
Imao sam grozno djetinjstvo. Nikad ne želim biti otac.
Kate! Tu si.
Moram ti nešto pokazati. Odmah. Dođi.
Jesi li dobro?
Izgubljena si.
Ne, u redu je. Samo…. Što mi želiš pokazati?
Kako to izgleda?
-Danny glumi da se smije Stanovim šalama? -Ne.
Stan nudi Dannyju posao voditelja.
Možda haluciniraš.
-Čestitam. -Hvala, gospodine.
Dobro. Možda se rukuju i čestitaju iz mnogo razloga.
Kvragu.
Ovo je sranje.
Ako misli da ću ovo podnijeti šutke, opet me je podcijenio.
-Dan je neovisnosti. Sredi ga! -Da!
Izgleda da je to to.
Da. Baš sam razgovarao s Dannyjem o mjestu voditelja.
Shvatila sam. Vidjela sam muško druženje.
Razočarana sam, ali ne i iznenađena.
Ti si muški šovinist koji nema mašte da vidi
da je žena sposobna biti voditeljica vikendom.
Barem me tješi to što znam da bih bez tvojih predrasuda i mojih sisa
vjerojatno dobila posao.
I dobila si ga.
Danny je odustao.
-Ti si nova voditeljica vikendom! -Što?
Pa dobro, hvala, Stane! Najbolji si.
Hvala.
I… Žao mi je što sam rekla da si muški šovinist.
Dobro. Hvala, Stane.
Mularkeyjevi, uspjeli ste!
-To! -Hej, evo je!
O, Bože!
Prestani. Bok, dušo.
Baš smo razgovarali o dokumentarcu.
Bilo je divno i intimno. Nešto zbilja posebno.
-Hvala, ljudi. Najbolji ste. -Odlično.
-Da, bilo je sjajno. Svidjelo nam se. -Rasplakao se. Tako slatko.
-To je lijepo. -Da.
Da, dečki, baš je lijepo.
Lijepo je što ste ovdje kao zaljubljeni muškarci.
Mama, opusti se. Bili smo na tek četiri spoja.
Pet! I mislim da je bilo jako lijepo.
Dobro si.
Mogu li dobiti domoljubni punč? Hvala.
-Bok. -Hej!
Super zabava.
Hvala.
Ti i Charlie se zabavljate?
Naravno. Da.
Baš sam razgovarao s Marom i izgleda mi kao da je loše volje.
Što se događa?
Ashley se još nije pojavila, ali Marah ne želi o tome.
U redu.
Bože, mrzim kad pati. To mi je gore nego kad ja patim.
Bit će dobro. Ashley će doći pa će Marah biti sretna,
ili ću kujici zasuti kuću WC-papirom.
Dobra si majka.
Da, pitaj Maru.
Jesi, znaš da jesi.
A bila si i dobra žena.
Vjerojatno sam to trebao odavno reći,
a možda ovo govorim i zbog terapije,
ali drago mi je da smo se vjenčali i dobili kćer,
iako brak nije uspio.
Nikad neću požaliti što sam bio tvoj muž ili Marin otac.
Ni ja.
Pogledaj nas. Sad smo tako zdravi.
Pomalo gnjusno, zar ne?
U pomalo gnjusno zdravlje.
Može.
Hej, pazi malo. U njima ima baruta!
Molim te, ne budi takva beba.
-Želiš bacati? -Mama mi ne da.
Naravno.
Što je? Jesi li dobro?
-Ne trebam tvoje sažaljenje. -O čemu govoriš?
Znam da je Eugene sa mnom jer si ga ti odbila.
-Nije tako. Jako mu se sviđaš. -Ne. Ne zanima me.
Moj prvi poljubac, a ti si ga uništila.
Samo se jednom prvi put ljubiš, Tully.
Kate, ne krivi nju.
Nije kao da je nešto učinila s njim. Kao neku večer u štaglju.
Možeš li nas ostaviti?
-Što je bilo? -Ne znam o čemu govori.
Imala je odnos s tvojim bratom. Seksualni odnos.
Nije smiješno.
Sva ona sranja o tome da ne trebamo dečke?
"Žene od karijere. Deklaracija neovisnosti."
Sve si to izmislila zbog seksa s mojim bratom?
Nije tako!
Ne zanima me. Branim te kad ljudi seru o tebi
i prozivaju te, a ti samo lažeš.
Ne znam tko si, ali nisi mi prijateljica.
Kate…
Bok, seksi damo.
Čini se kao da ti treba cuga. Jesi za čašicu?
Ne, hvala. A jesi li ti za šačicu?
Slatko.
Čuo sam nešto o tebi.
Zanimljivo.
I ja sam čula nešto o tebi. Od tvoje žene.
I dalje te muči osip na pimpeku?
Zašto ne dođeš sa mnom… Ma daj!
Uštogljena kuja.
Dvjestogodišnjice dolaze svakih 200 godina?
Dođu samo jednom.
Razlog više za slavlje.
Vi ste Tullyna mama?
Vidim obiteljsku sličnost.
Nabijem te.
Ovo mijenja sve.
Osjećam se kao da mi je golem teret skinut s ramena.
Dokumentarac me emocionalno iscrpio,
ali povezivanje s mamom na novi način i otkrivanje istine o mom ocu…
Sve se isplatilo.
Kao da sam napokon slobodna.
Oni te sjebu, tvoji mama i tata.
Možda ne žele, ali sjebu te.
Ispune te greškama koje su počinili
i dodaju još neke samo tvoje.
To je duboko.
To je bio Philip Larkin. Diplomirat ću poeziju na U-dubu.
Smiješ li se drogirati dok si na dužnosti?
Gle, ja sam profesionalac.
Osim toga, bolje vozim razvaljen.
Hej, želiš li ovaj auto?
Ne. Slab sam s mjenjačem.
Jadan autić.
Nitko ga ne želi.
Cloud! Hajde, dođi plesati!
-Uskoro idem. -Što?
Nismo se ni družile.
Ne možeš otići prije vatrometa. Ovo je zabava.
Vidim što radiš, Tallulah.
Slavim?
Otupljuješ se.
Mislila si da će ti istina o tati pomoći, ali nije.
-Isuse, Cloud. -Shvaćam.
Da.
Misliš da si preboljela, da si napokon pronašla nešto
što će popraviti sve i osloboditi te.
Kad god sam pomislila da ću negdje naći odgovor,
to ne bi potrajalo,
jer on nije ondje, dušo.
Ovdje je.
Ovdje trebaš riješiti problem.
Poštedi me motivacijske psihologije.
Drago mi je da si sad božica zena koja ne treba auto,
ali to što si mi napokon rekla istinu o ocu
ne znači da se možeš početi ponašati kao majka.
Ne znaš kroz što sam sve prošla
zbog tebe.
Nemoj mi držati lekcije
sad kad napokon slavim svoju slobodu.
Dobro?
Je li sve u redu?
Gdje je Ashley?
Neće doći.
Na drugoj je zabavi s novim dečkom.
Dušo. Žao mi je. To je grozno.
Kako god. Nije me briga.
Dođi.
Hej. Zašto niste na plesnom podiju?
Zašto svi izgledaju tužno?
-Amerika slavi. -Ashley neće doći.
S dečkom je.
Jebeš nju. Ona je šupčina.
Predobra si za nju. Znaš što? Uzmi ih i nosi ih kao štit.
Znaš da su dijamanti najjača tvar na Zemlji.
-Tully, ne! Apsolutno ne! -Da!
-Zašto ne? -Da, zašto ne, Katie?
Jer je dijete, a ovo je jako skupo.
Za Boga miloga, opusti se!
Netko danas mora primiti moj dar.
Da, mama, opusti se.
Hajde! Idemo plesati! Hajde.
-Idemo plesati? -O, ne.
-Ma daj! -Naravno.
Hvala što si me pozvala na zabavu.
Naravno! Drago mi je da ste mogli…
O, Bože!
Bože, dušo, to je bilo ludo. Jesi li dobro?
O, Bože. Lottie… Charlie, žao mi je.
Izgubila sam ravnotežu i pokušala spriječiti da padneš,
ali nisam mogla…
Kate, u redu je.
To je bilo smiješno.
-Žao mi je. O, Bože. Žao mi je. -Sad počinje zabava.
Donijet ću ti ručnik.
Hvala.
-Cloud. Mogle bismo kući. -Što? Mogle bismo što?
-Moramo ići kući. -Ne trebam dadilju.
Dobra sam mama, Tully.
Ovo nosim radi tebe.
Međunožje me jako svrbi jer tkanina ne diše.
A to je užasno.
I imam voćnog punča na majici.
Što?
Fotografiraj. Trajat će duže.
Što?
-Možemo li ići kući? Idemo, molim te. -Ne uništavaj zabavu, dušo!
-Želim ovo za usput. -Jebote.
Njih dvije su par.
-Blizanke drolje. -Začepi, jebote.
-Hvala, Kate. -Ovdje sam.
Čujem da si odustao od natjecanja.
Ne mogu vjerovati da bi to učinio za mene, ali nisi morao.
Mogla sam i sama.
Znam to bolje od ikoga.
Nisam to učinio za tebe, Tully.
Imam ponudu za posao u New Yorku.
Novi kabelski sportski kanal.
Nazvali su me prije sat vremena.
Sutra odlazim.
-Sutra? -Znam.
Htio sam ostati zbog tebe.
-Zbog nas, ali… -Ne želim da to učiniš.
Ne brini se. Nećeš dugo ostati voditeljica vikendom.
-Hvala. -Jer te čekaju velike stvari.
Tully, ovo je tek početak za tebe.
Oboje to znamo.
Možda ja odlazim,
ali imam osjećaj da ćeš, barem za mene,
ti biti ona koja je pobjegla, Tully.
Morali smo jednom spomenuti i djecu.
Zašto se sad brinemo o tome?
Zaljubljeni smo. Živjet ćemo zajedno.
Budućnost će se pobrinuti za sve.
Ali ne želimo iste stvari.
Ne želiš brak ni djecu, a ja želim.
Više od ičega.
Imamo vremena, shvatit ćemo već.
Mladi smo, Kate.
Što ćemo shvatiti?
Želim djecu, muža i stabilan dom,
a ti želiš pustolovine, slobodu
i posao koji će te voditi svuda po svijetu.
A ja želim da dobiješ to što želiš.
Ali želim i tebe.
I ja želim tebe.
Ali što će biti na kraju?
Jedno od nas će odustati od snova i zauvijek zamjerati drugom?
Možeš voljeti nekoga svim srcem,
a to ne bude dovoljno.
Čekaj…
Prekidaš li sa mnom?
Bolje da to učinimo sada,
nego da dijelimo albume u našem fantastičnom potkrovlju
kao što su Ally Sheedy i Judd Nelson u St. Elmo's Fireu.
A to će se dogoditi.
Nismo na istoj stranici. Nismo ni u istoj knjizi.
I…
Ne mogu vjerovati da ovo govorim jer te toliko volim,
ali bit će mnogo teže ako čekamo.
Znaš to.
To je bilo bolno.
Misliš da je u redu što smo ostavile Cloud na kauču?
U nesvijesti je.
Večeras više neće stvarati probleme.
Hvala ti.
Naravno.
Iskreno, Kate, ono o Eugeneu, nisam…
Koga je briga?
Dah mu smrdi na suho meso,
a kad me poljubio, imala sam osjećaj da mi je u ustima puž.
Osim toga, nećemo dati da glupi dečko stane između nas.
Slažem se.
Čudno je, ali iako moj prvi poljubac nije bio čaroban,
sad kad se dogodio, osjećam se slobodno.
Više ne moram misliti na to.
A sljedeći će ti biti bolji.
Oprosti što sam se naljutila.
Mislim da ćete ti i Sean biti sjajan par.
Ako se vjenčate, bit ćemo sestre pa…
Ne, nije tako. To je bilo samo taj put.
Ali drago mi je što se to dogodilo.
I ja se osjećam slobodno.
Volim te.
Sad smo obje slobodne i same.
Da.
I znaš što?
Obožavam naš stan.
Što?
Najviše volim živjeti s tobom.
Pričekat ću da svi odu.
Neće ostati više od nekoliko sati.
U redu je.
Ozbiljno, nitko nije ni primijetio.
-Stavila si ovo na popis? -To je naša pjesma slobode.
Charlie i ja idemo.
Idem ja onamo.
Jako mi je žao što sam gurnula Charlie u bazen.
U redu je. Bilo je slučajno.
Je li?
Nisam sigurna. Možda je dio mene to htio.
Moram priznati da sam ljuta na tebe jer si tako zdrav,
jer krećeš dalje, osjećaš se slobodno i prebolio si nas,
a ja očito nisam.
Znam da to moraju učiniti svi koji se razvedu.
Moraš otrpjeti dok se ne osjetiš drukčije,
ali ja se ne znam pretvarati i…
Znam da postoji milijun razloga zašto nismo zajedno,
ali sad se ne mogu sjetiti nijednog.
Znam samo da te…
još uvijek volim.
A Calvin?
Tko? O, Calvin. Ne, nisam… Nismo…
Nismo zapravo.
Došla sam ovamo prije par večeri
reći ti da te još volim, ali…
Zbilja?
Ali bila si s njim.
Ne, nisam bila s njim.
Samo sam te pokušavala preboljeti.
Gurnula si nekoga u bazen zbog mene.
O, Bože.
-Calvine, žao mi je. -Bez brige, Kate.
Došla sam ti reći da idem.
Imao sam predosjećaj u vezi s vama.
Zbilja si lijepa.
Mislim da sam…
Što se dogodilo s Johnnyjem?
Vozi Charlie kući… da joj kaže da smo opet zajedno.
I bilo je jebeno vrijeme.
-Mislim da ovo zahtijeva veliku gestu. -Ne želimo auto, Tull.
Mislila sam da će mi dokumentarac pomoći.
Ovo je trebala biti moja Deklaracija neovisnosti.
Trebala sam biti slobodna.
I jesi slobodna.
Da nastaviš rasti.
Ti si u izgradnji. Svi smo.
Neovisnost je sranje. To nije ništa bitno.
Svi trebamo jedni druge.
Znam da ja trebam tebe.
I ja tebe.
Obećaj mi da ćemo zauvijek čuvati jedna drugu.
Kunem se.
-Mogu li prespavati ovdje? -Naravno.
Znaš,
mislim bi se Mari svidio taj auto.
TJEDAN DANA POSLIJE
Požuri se.
Marah!
Gospodine?
Marah!
Imam dvije žene u kritičnom stanju na putu do bolnice Harborview.
Stižemo za šest minuta. Ponavljam, šest minuta.
Pozor, trauma.
Pacijentice s višestrukim ozljedama. Stavili smo im ovratnike.
Ozljede nakon sudara više vozila.
Vitalne vrijednosti su 90 sa 60. Ponavljam, 90 sa 60.
Puls je 130.
Prijevod titlova: Oleg Berić